Eunoë

**Eunoë**, eller **Erindringens flod**, er en flod, som går gennem Helvede, og hvis vand kan få dem, der drikker af det, til at huske. Vandet fra Eunoë kan modvirke vandet fra Lethe, Glemslens flod. Eunoë løber bag Skrækskoven, ikke langt fra maleren Takskals hus.

I Helvede benyttes vandet til at huske de fordømte på, hvorfor de er havnet dernede, hvilket sætter tingene i perspektiv for dem, idet den evigt lange straf dernede gør, at mange af dem ofte glemmer årsagen til, at de er blevet dømt eller eller begynder at købe deres egne søforklaringer om, at de er uskyldigt dømt. Det er et af de sjældne tidspunkter, de fordømte får lov at drikke vand og slukke deres tørst.

En flaske med vand fra Eunoë befandt sig engang i Helvedes museum, i afsnittet "Andre underverdener". Det stod i et glasskab med mange andre flasker med vand fra forskellige underverdener, alle i forskellige farver. Flasken befinder sig i dette afsnit idet den "hører" sammen med Lethe.

## Baggrund

Floden Eunoë kommer ikke fra græsk mytologi, men er hentet fra Dante Alighieris episke digt, *Den guddommelige Komedie*. Den optræder i anden del af *Komedien*, *Skærsilden*, eller *Purgatorio* på italiensk, men hedder Eunoe, uden endelsen "-ë". Eunoe fra Dantes *Guddommelige Komedie* bør ikke forveksles med "Eunoë", med endelsen "-ë", som er navnet på en nymfe fra den græske mytologi. Navnet/ordet "eunoe", uden endelen "-ë", kommer af græsk Εὐνοη, og er en af Dantes mange neologier, som formodenlig er afledt af græsk "eu-", hvilket betyder "god" og "noe", der betyder "sind".

Dante har ladet floden Eunoe være den femte af de dødes floder og har placeret den i hans udgave af Edens have, der i hans digt findes på toppen af Skærsildsbjerget, eller Purgatorio. De øvrige fire floder er hentet fra den græske underverden, Hades, idet Dante har smeltet flere personer, steder og væsener fra romersk og græsk mytologi sammen med den kristne lore, specielt med hensyn til hans udgave af Helvede, som to af floderne løber gennem. Helvede bliver også kaldet "underverdenen" i digtet. Kokytos, en sjette flod fra den græske underverden, optræder også i *Den Guddommelige Komedie*, men er blevet ændret til en sø af Dante, i den niende og sidste helvedskreds. Med Eunoe har Dante skabt en parallel til Lethe, Glemslens flod, der er nævnt i første del af *Komedien*, *Helvede*, på italiensk *Inferno*, men som først optræder fysisk i anden del, *Purgatorio*. Ligesom Eunoe har Dante placeret Lethe i Edens have på toppen af Skærsilden, hvor de ligger ved siden af hinanden. I græsk mytologi sletter vandet fra Lethe erindringerne om ens dødelige liv fra dem, der drikker af det, mens Dantes Lethe fjerner erindringerne om deres dødssynderne fra de angrende, der når toppen af Skærsildsbjerget, efter de har badet i den. Alle de angrende, der når toppen skal bade i Lethe, og derefter gennem, eller blot drikke, af vandet i Eunoe, for at få erindringerne om deres gode bedrifter styrket, før de kan komme ind i Paradis. Dante gør dette, før han kommer op i Paradis, i tredje del af *Komedien*, *Paradis*, eller *Paradiso* på italiensk.

## Optrædener

### *Den Store Djævlekrig*

* *Ondskabens engel* (vand fra Eunoë optræder)
* *Den faldne djævel* (floden og vand fra Eunoë optræder)

## Referencer

1. ↑ 1,0 1,1 Kenneth Bøgh Andersen. *Ondskabens engel*. Høst & Søn. 2010.
2. ↑ 2,0 2,1 Kenneth Bøgh Andersen. *Den faldne djævel*. Høst & Søn. 2016.